ଟାହିଆ ଟାଣିନେଲେ, ତୁଳସୀ ଛିଣ୍ଡାଇଲେ | Kanak News\nମାନିଲେନି କଟକଣା : ଜଗନ୍ନାଥଙ୍କ ଟାହିଆକୁ ଟାଣିନେଲେ ଭକ୍ତ, ଦେବୀ ସୁଭଦ୍ରାଙ୍କ ମୁଣ୍ଡରୁ ଛିଣ୍ଡାଇଲେ ତୁଳସୀ\nକନକ ବ୍ୟୁରୋଃ ରଥଯାତ୍ରା ନୀତିକୁ ଅତ୍ୟନ୍ତ ଶୃଙ୍ଖଳାର ସହ ଶେଷ କଲେ ସେବାୟତ। ଏହାକୁ ଛା଼ଡିଦେଲେ ଶ୍ରୀକ୍ଷେତ୍ରରେ ଅନୁଷ୍ଠିତ ମହାପ୍ରଭୁଙ୍କ ବିଶ୍ୱପ୍ରସିଦ୍ଧ ରଥଯାତ୍ରାରେ ଗତକାଲି ଅନେକ ବିଶୃଙ୍ଖଳା ଶ୍ରୀଜଗନ୍ନାଥ ପ୍ରେମୀଙ୍କ ଭାବାବେଗକୁ ଆଘାତ ଦେଇଛି, ସେମାନଙ୍କୁ କ୍ଷୁବ୍ଧ କରିଛି।\nସେହିଭଳି ମାଳ ମାଳ ପୁଲିସ ଅଧିକାରୀ, କର୍ମଚାରୀ ରଥ କର୍ଡନକୁ ଘେରି ରହିଥିଲେ ବି ଦେବୀ ସୁଭଦ୍ରାଙ୍କ ମସ୍ତକରୁ ତୁଳସୀ ଟାଣି ନିଆଯାଇଥିଲା। ଠାକୁର ଓ ରଥ ଉଭୟଙ୍କୁ ସ୍ପର୍ଶ ଉପରେ କଟକଣା ଜାରି କରାଯାଇଥିଲେ ହେଁ ଗତକାଲି ଅନଧିକୃତ ବ୍ୟକ୍ତିମାନେ ଉଭୟଙ୍କୁ ଛୁଇଁ ବ୍ୟବସ୍ଥାବଳୀର ଖୋଲାଖୋଲି ଉଲ୍ଲଙ୍ଘନ କରିଥିଲେ। ପହଣ୍ଡି ବେଳେ ଅଣସେବାୟତମାନେ ଶ୍ରୀମନ୍ଦିରରେ ପ୍ରବେଶ କରି ଠାକୁରଙ୍କୁ ଛୁଇଁଥିବା ଅଭିଯୋଗ ହୋଇଛି। ରଥ ଉପରକୁ ଓ ତଳକୁ ନଡ଼ିଆଠାରୁ ଆରମ୍ଭ କରି ପାଣି ବୋତଲ ବି ମାଡ଼ ହୋଇଥିଲା। କେବଳ ସେତିକି ନୁହେଁ, କେତେ ସେବାୟତ ରଥ ଉପରେ ଚଢ଼ିବେ ପୂର୍ବରୁ ତାହା ସ୍ଥିରୀକୃତ ହୋଇଥିଲା। ଛେରାପହଁରା ପରେ ଶ୍ରୀବଳଭଦ୍ରଙ୍କ ରଥରେ ୭୦ ଜଣ, ଦେବୀ ସୁଭଦ୍ରାଙ୍କ ରଥରେ ୬୦ ଓ ଶ୍ରୀଜଗନ୍ନାଥଙ୍କ ରଥରେ ୮୦ ଜଣ ରହିବେ ବୋଲି ନିଷ୍ପତ୍ତି କରିଥିଲେ ପ୍ରଶାସନ। ହେଲେ ଏହାକୁ କେହି ମାନିନଥିଲେ। ଢେର୍ ଅଧିକ ସେବାୟତ ରଥ ଉପରେ ଚଢ଼ିଥିଲେ। ମାତ୍ର କେହି ସେମାନଙ୍କୁ ଅଟକାଇନଥିଲେ। ରଥକର୍ଡନର ଗହଳି ସୂଚାଇ ଦେଉଥିଲା, ପାସ୍ ବଣ୍ଟନର ଅବ୍ୟବସ୍ଥା କେତେ ସାଂଘାତିକ ସ୍ଥିତିରେ ପହ଼ଞ୍ଚିଲାଣି।\nଆସନ୍ତା ୧୨ ଘଣ୍ଟା ମଧ୍ୟରେ ଘଡଘଡି, ବିଜୁଳି ସହ ପ୍ରବଳ ବର୍ଷା ଆଶଙ୍କା ! ସତର୍କ କଲା ପାଣିପାଗ ବିଭାଗ ।\nଯାଦୁଗରଙ୍କ ଯାଦୁଗରୀ ! କେଇ ମୁହୂର୍ତ୍ତରେ ଅଦୃଶ୍ୟ କରିଦେଲେ ପ୍ରେମର ପ୍ରତୀକ ।
